A negyedik Ponta-kormány Románia kormánya volt, amely 2014. december 17-én lépett hivatalba és 2015. november 4-én szűnt meg megbízatása. A kormánykoalíciót a Szociáldemokrata Párt (PSD) és két kisebb párt, a Országos Szövetség Románia Haladásáért (UNPR) és a Konzervatív Párt (PC) alkotta. A miniszterelnök, Victor Ponta és kormánya a bukaresti Colectiv szórakozóhelyen történt tűzeset és az azt követő tüntetések hatására mondott le. Sorin Cîmpeanu oktatásügyi és tudományos kutatási miniszter vezetésével – mint ügyvivő kabinet – november 17-éig, a Cioloș-kormány megalakulásáig a helyén maradt.